Source: https://drgereb.hu/mely-csaladjogi-kerdesben-dont-a-birosag-es-mikor-dont-a-gyamhatosag/
Timestamp: 2019-11-21 10:47:41+00:00

Document:
Bírósági vagy gyámhatósági hatáskör? | Dr. Geréb Marianna ügyvéd
Home / blog / Mely családjogi kérdésben dönt a bíróság és mikor dönt a gyámhatóság?
1. Szülői felügyeleti jog
Mely jogokat foglalja magában a szülői felügyeleti jog?
A szülői felügyelet a kiskorú gyermek neve meghatározásának, gondozásának, nevelésének, tartózkodási helye meghatározásának, vagyona kezelésének, törvényes képviseletének jogát és kötelességét, a gyámnevezésnek és a gyámságból való kizárásnak a jogát foglalja magában.
Melyek a gyermek sorsát érintő lényeges kérdések, amelyeknél a különélő szülőnek együtt döntési joga van?
A gyermek sorsát érintő lényeges kérdésnek tekintendő: a kiskorú gyermek nevének meghatározása és megváltoztatása, a szülőjével azonos lakóhelyén kívüli tartózkodási helyének, huzamos időtartamú vagy letelepedés céljából történő külföldi tartózkodási helyének kijelölése, állampolgárságának megváltoztatása és iskolájának, életpályájának megválasztása.
Bíróság vagy gyámhatóság dönt a szülői felügyeleti joggal kapcsolatos vitákban?
A szülői felügyeleti jog megállapítása, megváltoztatása, megszüntetése és annak visszaállítása kérdésében a bíróság dönt.
A különélő szülők megállapodásának hiányában – kérelemre vagy a gyermek érdekében hivatalból – a bíróság dönt arról, hogy a szülői felügyeletet melyik szülő gyakorolja.
A bíróság a döntés során azt mérlegeli, hogy a gyermek testi, szellemi és erkölcsi fejlődése miként biztosítható a legkedvezőbben.
Azonban fontos tudni, hogy ha a a közös szülői felügyelet gyakorlása során a szülők valamely kérdésben nem tudnak megállapodni – a lelkiismereti és vallásszabadság körébe tartozó kérdés kivételével – abban a gyámhatóság dönt.
Illetve akkor is a gyámhatóság dönt, ha a különélő szülők egyes, a gyermek sorsát érintő lényeges kérdésben vonatkozásában, a közösen gyakorolt felügyeleti jogosítványok tekintetében nem tudnak megegyezni, erről a gyámhatóság dönt.
2. Kapcsolattartás a gyermekkel
Mit foglal magában a kapcsolattartás?
A kapcsolattartási jog magában foglalja a gyermekkel való személyes találkozást, a gyermeknek a lakóhelyéről vagy a tartózkodási helyéről rendszeresen, meghatározott időtartamra történő elvitelét, a gyermekkel időszakonként, elsősorban az oktatási szünetek és a többnapos ünnepek időszakában való huzamos együttlétet, és kiterjed a kapcsolat személyes találkozás nélküli fenntartására.
A kapcsolattartás joga – ha a bíróság vagy a gyámhatóság a gyermek érdekében eltérően nem rendelkezik – a fentiek szerint kiterjed a gyermek meghatározott időtartamú külföldre vitelére is.
A gyermek elvitelével felmerülő kiadások – ha a bíróság vagy a gyámhatóság eltérően nem rendelkezik – a kapcsolattartásra jogosultat terhelik.
Bíróság vagy gyámhatóság dönt a kapcsolattartás kérdésében?
A kapcsolattartásról a házassági vagy a szülői felügyelet rendezése iránti perben a szülők egyezséget köthetnek; egyezségük hiányában a kapcsolattartásról – kérelemre vagy a gyermek érdekében hivatalból – a bíróság dönt.
Fontos, hogy ha házassági vagy a szülői felügyelet rendezése iránti per nincs folyamatban, a kapcsolattartásról a szülők megegyezésének hiányában a gyámhatóság dönt.
Van egy fontos szabály, jelesül, ha a kapcsolattartás kérdésében a bíróság döntött, a kapcsolattartás megváltoztatását a határozat jogerőre emelkedésétől számított két éven belül a bíróságtól lehet kérni.
3. Gyermektartásdíj megállapítása, megváltoztatása
Ki dönt a gyermektartásdíjról?
A gyermeket gondozó szülő a tartást természetben, a különélő szülő elsősorban pénzben teljesíti.
A szülő akkor is kötelezhető gyermektartásdíj fizetésére, ha a gyermek az ő háztartásában él, de tartásáról nem gondoskodik.
A szülők megállapodhatnak abban is, hogy a gyermekétől különélő szülő a tartási kötelezettségének megfelelő vagyontárgy vagy pénzösszeg egyszeri juttatásával tesz eleget. A megállapodás akkor érvényes, ha abban meghatározzák azt az időszakot, amelynek tartamára a juttatás a tartást fedezi, és azt a gyámhatóság vagy perbeli egyezség esetén a bíróság jóváhagyja. A megállapodás ellenére a bíróság akkor ítélhet meg tartásdíjat, ha az a körülmények előre nem látható, lényeges változása miatt a gyermek érdekében vagy valamelyik fél súlyos érdeksérelmének elhárítása miatt indokolt.
A gyermektartásdíjról a szülők megegyezésének hiányában a bíróság dönt.
További hasznos cikkeket talál a blogok között (pl. gyermektartásdíjról), továbbá több információt talál a válóperről (a válóper költségeiről), gyermekelhelyezésről és a házassági vagyonmegosztásról, mint szakterületeimről.
További információért várom megkeresését a dr.gerebmarianna@gmail.com email címen és a 06703332164-es telefonszámon!
Vagy tegye fel kérdését, illetve kérjen időpontot konzultációra a főoldal alján található online felületen!
bérleti szerződésválás szülői felügyeleti jogadásvételi szerződés korrekt áronadásvétel Budapest ügyvédJó válóperes ügyvéd gyermekelhelyezésadásvétel CSOK ügyvéd Budapestválókereset nyomtatványválás gyermekelhelyezésGyermektartásdíj válóperes ügyvédválóperes ügyvéd Budapestfizetési meghagyás, követelésbehajtásválóperes ügyvéd díjaválás meneteVálás esetén az utolsó közös lakóhely használatagyermektartásdíjperes ügyekvagyonmegosztás váláskorcéges ügyvéd korrekt áronszerződés készítés Budapest ügyvédközös tulajdon megszüntetése házastársak közös ingatlanán

References: bíróság 

Bíróság 
 bíróság 
 bíróság 
 bíróság 
 bíróság 
 bíróság 

Bíróság 
 bíróság 
 bíróság 
 bíróság 
 bíróság 
 bíróság